אמנם היה מדובר במשחק ידידיות שנערך הערב (שני) באצטדיון בלומפילד, אך מסתבר שהיריבות העצומה בין ארגנטינה לאורוגוואי, שתיים מהנבחרות הגדולות ביותר בדרום אמריקה, ניכרת היטב גם כשמדובר בהתמודדות במסגרת לא רשמית.

לאחר עבירה גסה של מתיאס וסינו על ליאו מסי במהלך המחצית הראשונה, החל עימות מילולי בין הפרעוש לבין אדינסון קבאני, כאשר שני הכוכבים הכוכבים הקניטו זה את זה בעצבים במשך דקות ארוכות ומי שהפריד היה החבר הטוב לואיס סוארס.

בארגנטינה מדווחים שגם בירידה לחדרי ההלבשה הרוחות לא נרגעו ו-ויכוח קולני התפתח בין השניים במנהרה, כשמסי סינן מספר קללות לעברו של קבאני, שבתגובה הזמין אותו ל”קרב” ועימות פיזי בין הצדדים נמנע רק לאחר שמספר שחקנים הפרידו.

סוארס ומסי. החבר הטוב מברצלונה הגיע להרגיע את הרוחות (Gettyimages)

חם בבלומפילד. קבאני ומסי (Gettyimages)

מה יש לאדיסון קבאני להתחיל טראש טוק,שמידרדר כמעט למכות עם מסי במשחק ידידות — zion nanous (@zionnenko) November 18, 2019

בואנה יש פה טראש טוק פסיכי כבר 5 דקות בין מסי לקבאני.

מנחש שהמילה ‘רמונטדה’ הוזכרה… — Sharon Davidovitch (@sDavidovitch) November 18, 2019

אם כבר משחק WWE, אז עכשיו יש גם “קרב מאחורי הקלעים” — Nir Tsadok (@NirTsadok) November 18, 2019